b"\n_START_ARTICLE_\nFundaci\xc3\xb3 GNOME\n_START_SECTION_\nProp\xc3\xb2sit\n_START_PARAGRAPH_\nLa fundaci\xc3\xb3 GNOME treballa per acomplir l'objectiu del projecte GNOME: crear una plataforma inform\xc3\xa0tica per a \xc3\xbas general que sigui completament programari lliure._NEWLINE_Per a tal prop\xc3\xb2sit, la fundaci\xc3\xb3 coordina les noves versions de GNOME i determina els projectes que en formen part. La fundaci\xc3\xb3 fa tamb\xc3\xa9 de representaci\xc3\xb3 del projecte GNOME, actuant de mitj\xc3\xa0 de comunicaci\xc3\xb3 amb la premsa i amb organitzacions comercials i no comercials interessades en el programari GNOME. La fundaci\xc3\xb3 tamb\xc3\xa9 pot produir materials i documentaci\xc3\xb3 per a ajudar al p\xc3\xbablic a con\xc3\xa8ixer millor el programari GNOME. A m\xc3\xa9s, pot patrocinar confer\xc3\xa8ncies t\xc3\xa8cniques relacionades amb el GNOME.\n_START_SECTION_\nDirecci\xc3\xb3\n_START_PARAGRAPH_\nEntre 2008 i 2010, Stormy Peters en va ser el director executiu. Va ser substitu\xc3\xaft per el 2011 per Karen Sandler, que va ocupar el c\xc3\xa0rrec fins a 2014, i ja no va ser substitu\xc3\xafda per ning\xc3\xba.\n_START_SECTION_\nJunta\n_START_PARAGRAPH_\nLa junta \xc3\xa9s elegida cada any a trav\xc3\xa9s d'una votaci\xc3\xb3 organitzada pel Comit\xc3\xa8 electoral de la fundaci\xc3\xb3 GNOME._NEWLINE_La junta actual (2014-2015) \xc3\xa9s formada per Jean-Fran\xc3\xa7ois Fortin Tam, Andrea Veri, Ekaterina Gerasimova, Shaun McCance, Allan Day, Christian Hergert i Cosimo Cecchi."